Document ID: 31988R2328

KOMISSION ASETUS (ETY) N:o 2328/88,
annettu 26 päivänä heinäkuuta 1988,
varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta annetun asetuksen (ETY) N:o 626/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalosteiden yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2247/88(2), ja erityisesti sen 8 artiklan 8 kohdan ja 20 artiklan,
sekä katsoo, että
komission asetuksessa (ETY) N:o 626/85(3), sellaisena kuin se on viimeksi muutettuna asetuksella 1470/88(4), nimetään varastointielimet, joille on jätettävä ostotarjoukset tarjouskilpailumenettelyssä vahvistetuin hinnoin myyntiin saatetuista tuotteista; varastointielinten luetteloa olisi täydennettävä, jotta Espanjassa sijaitseva varastointielin voisi ostaa sultanarusinoita, korintteja ja kuivattuja viikunoita niiden markkinointivuosien kahden viimeisen kuukauden aikana asetuksen (ETY) N:o 426/86 8 artiklan mukaisesti, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 626/85 13 artiklan 1 kohtaan kolmas luetelmakohta seuraavasti:
"- espanjalaisen varastointielimen hallussaan pitämiä tuotteita koskevat hakemukset kyseiselle varastointielimelle SENPAn pääkonttoriin, osoite: c/Beneficencia 8, 28004 Madrid."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1988.

Labels: 3
17
6